शंख नदी

शंख नदी (Sankh River) भारत के झारखंड, छत्तीसगढ़ और ओड़िशा राज्यों में बहने वाली एक नदी है। इसका उद्गम 1,000 मीटर (3,300 फुट) की ऊँचाई पर झारखंड के गुमला ज़िले के लुपुंगपाट गाँव में होता है। शंख नदी छोटा नागपुर पठार के पश्चिमी छोर में उत्तरी कोयल के विपरीत प्रवाहित होती है। यह नदी आरम्भ में काफ़ी संकरी एवं गहरी खाई का निर्माण करती है। अपने प्रवाह मार्ग में यह राजाडेरा के पास 200 फ़ीट ऊँचा जल प्रपात बनाती है, जो सदनीघाघ जल प्रपात के नाम से जाना जाता है। ओड़िशा में यह दक्षिणी कोयल नदी से संगम करती है, जिसके बाद संयुक्त नदी को ब्राह्मणी नदी कहा जाता है, जो महानदी के नदीतंत्र का भाग है। कुल मिलाकर शंख नदी का नदीमार्ग 240 किमी है।"Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

 इन्हें भी देखें 
 ब्राह्मणी नदी
 दक्षिणी कोयल नदी
 गुमला ज़िला

 सन्दर्भ 

श्रेणी:झारखण्ड की नदियाँ
श्रेणी:छत्तीसगढ़ की नदियाँ
श्रेणी:ओड़िशा की नदियाँ
श्रेणी:महानदी की उपनदियाँ